Маці з братам Мішам пісалі мне ў пісьмах, як ім працуецца ў саўгасе. У адным з іх маці паведаміла, што яны атрымалі дазвол на вяртанне. Мне якраз далі на шахце адпачынак, і я вырашыў правесці яго ў родных мясцінах, а па дарозе завітаць у Кіеў да стрыечнай сястры. Вагоны перапоўненыя, даводзілася і на даху ехаць. Якім было маё здзіўленне, калі ля дома сястры ў Кіеве я сустрэўся з братам Мішам. З высылкі беларусы вярталіся дамоў таксама праз Кіеў. Пакуль не было цягніка, ён вырашыў адведаць сястру, а маці чакала на вакзале.